92/566/ETY: Komission päätös, tehty 30 päivänä marraskuuta 1992, luvan antamisesta jäsenvaltioille hyväksyä tilapäisesti sellaisen metsänviljelyaineiston pitäminen kaupan, joka ei täytä neuvoston direktiivien 66/404/ETY ja 71/161/ETY vaatimuksia



Virallinen lehti nro L 362 , 11/12/1992 s. 0080 - 0086

Suomenk. erityispainos Alue 3 Nide 46 s. 0128

Ruotsink. erityispainos Alue 3 Nide 46 s. 0128



KOMISSION PÄÄTÖS, tehty 30 päivänä marraskuuta 1992, luvan antamisesta jäsenvaltioille hyväksyä tilapäisesti sellaisen metsänviljelyaineiston pitäminen kaupan, joka ei täytä neuvoston direktiivien 66/404/ETY ja 71/161/ETY vaatimuksia (92/566/ETY) EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon metsänviljelyaineiston pitämisestä kaupan 14 päivänä kesäkuuta 1966 annetun neuvoston direktiivin 66/404/ETY (), sellaisena kuin se on viimeksi muutettuna direktiivillä 90/654/ETY (), ja erityisesti sen 15 artiklan, ottaa huomioon yhteisössä kaupan pidettävän metsänviljelyaineiston ulkoista laatua koskevista vaatimuksista 30 päivänä maaliskuuta 1971 annetun neuvoston direktiivin 71/161/ETY (), sellaisena kuin se on viimeksi muutettuna direktiivillä 90/654/ETY, ja erityisesti sen 15 artiklan, ottaa huomioon joidenkin jäsenvaltioiden esittämät pyynnöt, sekä katsoo, että liitteissä tarkoitettujen lajien lisäysaineiston tuotanto on tällä hetkellä riittämätöntä kaikissa jäsenvaltioissa, ja tämän vuoksi direktiivien 66/404/ETY ja 71/161/ETY vaatimusten mukaisen lisäysaineiston tarvetta ei pystytä tyydyttämään, myöskään kolmannet maat eivät kykene toimittamaan riittävästi kyseisten lajien lisäysaineistoa, jolla olisi samat takeet kuin yhteisössä tuotetulla lisäysaineistolla ja joka olisi edellä mainittujen direktiivien säännösten mukaista, tämän vuoksi jäsenvaltioille olisi annettava lupa hyväksyä rajoitetuksi ajaksi sellaisen kyseisten lajien lisäysaineiston pitäminen kaupan, jota koskevat lievemmät vaatimukset, jotta direktiivin 66/404/ETY tai 71/161/ETY vaatimukset täyttävän lisäysaineiston puute voitaisiin poistaa, geneettisistä syistä mainittu lisäysaineisto on kerättävä kyseisten lajien luontaisilta alkuperäalueilta, ja sen tunnistettavuudesta on esitettävä parhaat mahdolliset takeet, toisaalta lisäysaineistoa saa pitää kaupan ainoastaan, jos sen mukana on asiakirja, jossa on tietyt tiedot kyseisestä lisäysaineistosta, lisäksi kullekin jäsenvaltiolle olisi annettava lupa hyväksyä alueellaan sellaisten siementen ja taimien pitäminen kaupan, joita koskevat direktiivin 66/404/ETY mukaiset lievennetyt alkuperävaatimukset, tai sellaisten siementen pitäminen kaupan, joita koskevat direktiivin 71/161/ETY mukaiset lievennetyt erityispuhtautta koskevat vaatimukset, jos tällaisen aineiston pitäminen kaupan on sallittu muissa jäsenvaltioissa tämän päätöksen nojalla, ja tässä päätöksessä määrätyt toimenpiteet ovat maataloudessa, puutarhaviljelyssä ja metsätaloudessa käytettäviä siemeniä ja lisäysaineistoa käsittelevän pysyvän komitean lausunnon mukaiset, ON TEHNYT TÄMÄN PÄÄTÖKSEN: 1 artikla 1. Jäsenvaltioille annetaan lupa hyväksyä alueellaan sellaisten siementen pitäminen kaupan, jota koskevat lievennetyt alkuperävaatimukset liitteen I mukaisesti, sillä edellytyksellä, että esitetään 2 artiklassa tarkoitettu todiste niiden lähtöisyyspaikasta ja korkeudesta, jossa ne on kerätty. Siementen etiketissä on oltava maininta "tarkoitettu ainoastaan pyynnön esittänee(i)lle jäsenvaltio(i)lle". 2. Jäsenvaltioille annetaan lupa hyväksyä alueellaan sellaisten taimien pitäminen kaupan, jotka ovat peräisin edellä mainituista siemenistä sillä edellytyksellä, että taimien mukana olevassa virallisessa asiakirjassa on maininta "tarkoitettu ainoastaan pyynnön esittänee(i)lle jäsenvaltio(i)lle". 2 artikla 1. Edellä 1 artiklan 1 kohdassa tarkoitettua todistetta pidetään esitettynä, jos kyseessä on kansainväliseen kauppaan tarkoitetun lisäysaineiston tarkastusta koskevan OECD-järjestelmän (Taloudellisen yhteistyön ja kehityksen järjestön) mukaiseen "tunnistetun lisäysaineiston" luokkaan tai johonkin muuhun kyseisen järjestelmän luokkaan kuuluva metsänviljelyaineisto. 2. Jos 1 kohdassa mainittua OECD-järjestelmää ei sovelleta lähtöisyyspaikassa, hyväksytään muita virallisia todisteita. 3. Jos virallisia todisteita ei voida esittää, jäsenvaltiot voivat hyväksyä muita, epävirallisia todisteita. 3 artikla Liitteen II määräysten mukaisesti ja sillä edellytyksellä, että 2 artiklassa tarkoitettu siementen lähtöisyyspaikkaa koskeva todiste esitetään, jäsenvaltioille annetaan lupa hyväksyä alueellaan sellaisista siemenistä peräisin olevien taimien pitäminen kaupan, joihin sovelletaan lähtöisyyttä koskevia lievennettyjä vaatimuksia. Taimien mukana seuraavassa virallisessa asiakirjassa on oltava maininta "tarkoitettu ainoastaan pyynnön esittänee(i)lle jäsenvaltio(i)lle". 4 artikla Liitteen III määräysten mukaisesti jäsenvaltioille annetaan lupa hyväksyä alueellaan sellaisten siementen pitäminen kaupan, jotka eivät täytä direktiivin 71/161/ETY liitteessä I tarkoitettu- ja erityispuhtautta koskevia vaatimuksia sillä edellytyksellä, että direktiivin 66/404/ETY 9 artiklan mukaisesti vaaditussa asiakirjassa on merkintä "siemenet eivät täytä erityispuhtautta koskevia vaatimuksia" ja etiketissä on merkintä "tarkoitettu ainoastaan pyynnön esittänee(i)lle jäsenvaltio(i)lle". 5 artikla Jäsenvaltioille annetaan lupa hyväksyä alueellaan sellaisten siementen ja taimien pitäminen kaupan, joiden pitäminen kaupan on sallittu tämän päätöksen nojalla, sillä edellytyksellä, että tapauksen mukaan joko etiketissä tai virallisessa asiakirjassa on merkintä "tarkoitettu ainoastaan pyynnön esittänee(i)lle jäsenvaltio(i)lle". 6 artikla Edellä 1 artiklan 1 kohdassa, 3 artiklassa ja 5 artiklassa tarkoitettujen lupien voimassaoloaika päättyy 30 päivänä marraskuuta 1993, jos ne koskevat metsänviljelyaineiston tuontia yhteisöön kolmansista maista. Jos kyse ei ole tällaisesta tuonnista, lupien voimassaoloaika päättyy 31 päivänä joulukuuta 1995. 7 artikla Jäsenvaltioiden on annettava komissiolle tiedoksi ennen 1 päivää tammikuuta 1994 siementen määrät tai tarvittaessa taimien määrät, joita koskevat lievennetyt vaatimukset ja jotka on hyväksytty kaupan pidettäviksi niiden alueella tämän päätöksen nojalla. Komissio ilmoittaa asiasta muille jäsenvaltioille. 8 artikla Tämä päätös on osoitettu kaikille jäsenvaltioille. Tehty Brysselissä 30 päivänä marraskuuta 1992. Komission puolesta Ray MAC SHARRY Komission jäsen MERKKIEN SELITYKSET 1. Jäsenvaltiot B = Belgia D = Saksan liittotasavalta DK = Tanska E = Espanja F = Ranska GB = Iso-Britannia GR = Kreikka I = Italia IRL = Irlanti L = Luxemburg NL = Alankomaat P = Portugali 2. Alkuperämaat BG = Bulgaria CDN = Kanada CDN (BC) = Kanada (Brittiläinen Kolumbia) CDN (QCI) = Kanada (Queen Charlotte Island) CH = Sveitsi CROATIA = Kroatia CS = Ts Fekkoslovakia EEC = Euroopan talousyhteisö ESTONIA = Viro EX-DDR = Entisen Itäsaksan alue H = Unkari J = Japani LATVIA = Latvia LITHUANIA = Liettua N = Norja PEOPLE'S REPUBLIC OF CHINA = Kiinan kansantasavalta PL = Puola PL (CA) = Puola (Karpaatit) R = Romania S = Ruotsi SLOVENIA = Slovenia TR = Turkki UKRAINE = Ukraina USA = Yhdysvallat YUGOSLAV REPUBLIC OF MACEDONIA = Jugoslavian tasavalta Makedonía 3. Muita lyhenteitä exc. = lukuun ottamatta max. alt. = suuvin korkeus ANEXO I - BILAG I - ANLAGE I - ÐÁÑÁÑÔÇÌÁ I - ANNEX I - ANNEXE I - ALLEGATO I - BIJLAGE I - ANEXO I >VIITTAUS FILMIIN> >VIITTAUS FILMIIN> >VIITTAUS FILMIIN> ANEXO II - BILAG II - ANLAGE II - ÐÁÑÁÑÔÇÌÁ II - ANNEX II - ANNEXE II - ALLEGATO II - BIJLAGE II - ANEXO II >VIITTAUS FILMIIN> ANEXO III - BILAG III - ANLAGE III - ÐÁÑÁÑÔÇÌÁ III - ANNEX III - ANNEXE III - ALLEGATO III - BIJLAGE III - ANEXO III >VIITTAUS FILMIIN>